SL Uradni list Evropske unije L 154/17

SKLEP SKUPNEGA ODBORA EGP

št. 9/2008

z dne 1. februarja 2008

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,

ob upoštevanju naslednjega:

(1) Priloga II k Sporazumu je bila spremenjena s Sklepom Skupnega odbora EGP št. 84/2006 z dne 7. julija 2006 (1).

(2) Odločbo Komisije 2003/43/ES z dne 17. januarja 2003 o določitvi razredov glede odziva na ogenj za nekatere gradbene proizvode (2) je treba vključiti v Sporazum.

(3) Odločbo Komisije 2003/593/ES z dne 7. avgusta 2003 o spremembi Odločbe 2003/43/ES o določitvi razredov glede odziva na ogenj za nekatere gradbene proizvode (3) je treba vključiti v Sporazum.

(4) Odločbo Komisije 2006/190/ES z dne 1. marca 2006 o spremembi Odločbe 97/808/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s tlaki (4) je treba vključiti v Sporazum.

(5) Odločbo Komisije 2006/213/ES z dne 6. marca 2006 o določitvi razredov požarne odpornosti pri požarih z zunanje strani za nekatere gradbene proizvode glede lesenih podov ter stenskih in stropnih opažev iz masivnega lesa (5) je treba vključiti v Sporazum.

(6) Odločbo Komisije 2006/600/ES z dne 4. septembra 2006 o določitvi razredov požarne odpornosti pri požarih z zunanje strani za nekatere gradbene proizvode glede dvoslojnih kovinskih sendvič plošč za strehe (6) je treba vključiti v Sporazum.

(7) Odločbo Komisije 2006/673/ES z dne 5. oktobra 2006 o spremembi Odločbe 2003/43/ES o določitvi razredov glede odziva na ogenj za nekatere gradbene proizvode v zvezi z mavčno kartonskimi ploščami (7) je treba vključiti v Sporazum.

(8) Odločbo Komisije 2006/751/ES z dne 27. oktobra 2006 o spremembi Odločbe 2000/147/ES o izvajanju Direktive Sveta 89/106/EGS v zvezi s klasifikacijo požarne odpornosti gradbenih proizvodov (8) je treba vključiti v Sporazum.

(9) Odločbo Komisije 2007/348/ES z dne 15. maja 2007 o spremembi Odločbe 2003/43/ES o določitvi razredov glede odziva na ogenj za nekatere gradbene proizvode v zvezi z lesnimi ploščami (9) je treba vključiti v Sporazum –

SKLENIL:

Člen 1

Poglavje XXI Priloge II k Sporazumu se spremeni:

1. V 23. alinei (Odločba Komisije 97/808/ES) točke 1 (Direktiva Sveta 89/106/EGS) se doda naslednje: „, kakor jo spreminja: — 32006 D 0190: Odločba Komisije 2006/190/ES z dne 1. marca 2006 (UL L 66, 8.3.2006, str. 47).“

2. V 66. alinei (Odločba Komisije 2000/147/ES) točke 1 (Direktiva Sveta 89/106/EGS) se doda naslednja alinea: „— 32006 D 0751: Odločba Komisije 2006/751/ES z dne 27. oktobra 2006 (UL L 305, 4.11.2006, str. 8).“

Člen 2

Besedila odločb 2003/43/ES, 2003/593/ES, 2006/190/ES, 2006/213/ES, 2006/600/ES, 2006/673/ES, 2006/751/ES in 2007/348/ES v islandskem in norveškem jeziku, ki se objavijo v Dodatku EGP k Uradnemu listu Evropske unije, so verodostojna.

Člen 3

Ta sklep začne veljati 2. februarja 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (10).

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 1. februarja 2008 Za Skupni odbor EGP Predsednik Alan SEATTER

(1) UL L 289, 19.10.2006, str. 17.

(2) UL L 13, 18.1.2003, str. 35.

(3) UL L 201, 8.8.2003, str. 25.

(4) UL L 66, 8.3.2006, str. 47.

(5) UL L 79, 16.3.2006, str. 27.

(6) UL L 244, 7.9.2006, str. 24.

(7) UL L 276, 7.10.2006, str. 77.

(8) UL L 305, 4.11.2006, str. 8.

(9) UL L 131, 23.5.2007, str. 21.

(10) Navedena ni nobena ustavna zahteva.